**Etikai kódex**

* Tiszteletben tartom Kliensem egyéniségét és értékrendjét, empátiával, elfogadással viseltetek iránta.
* Nem ítélkezem, nem bírálok másokat, tiszteletteljes magatartás tanúsítok Kliensem irányában.
* Egyforma elbánásban részesítem Klienseimet nemre, korra, fajra, bőrszínre, nyelvre, vallásra, állampolgárságra, származásra, nemi irányultságra való tekintet nélkül.
* Bízom a Klienseim képességeiben, nyitott és elfogadó magatartással törekszem a kölcsönös bizalom kialakítására.
* Az általam alkalmazott módszereket a coaching folyamat minden fázisában nyíltan kezelem, a Klienssel ismertetem.
* Saját nézeteimet, véleményemet, értékrendemet nem erőltetem a Kliensemre.
* Az ülések során az Ügyfelet nem manipulálom és nem bírom rá döntések meghozatalára.
* Biztonságos környezetet teremtek a coaching folyamat zavartalan kivitelezése érdekében.
* Üléseinken pontosan, az előre egyeztetett időpontban, felkészülten jelenek meg, szakmai tudásom legjavát adom.
* Minden rendelkezésére álló eszközt, módszert és technikát bevonok, amely a Kliens egyéni fejlődését szolgálja.
* Üléseinken teljes mértékben jelen vagyok, értő hallgatással figyelek Kliensemre.
* Amennyiben a coaching folyamat során megakadást tapasztalok és úgy érzem, hogy a kérdéses probléma már nem tartozik a szakmai kompetenciámba, úgy a közös munkát felfüggesztem és javaslatot teszek Kliensemnek más segítő kolléga felkeresésére.
* Titoktartási kötelezettségemnek minden körülmények között eleget teszek.
* Tudásomat folyamatosan frissítem és fejlesztem.
* A Klienssel kötött szóbeli és írásbeli megállapodásainkat egyaránt betartom.